ଭୁବନେଶ୍ୱର, ଅଗଷ୍ଟ ୧ (ଲୋକାଲ ୱାୟାର): ଲାଇଭ୍ ହେବାର ସାଢ଼େ ତିନି ମାସ ମଧ୍ୟରେ ଓଡ଼ିଶା କୋଭିଡ ଡ୍ୟାସବୋର୍ଡ ସ୍ୱାସ୍ଥ୍ୟ ବିଶେଷଜ୍ଞଙ୍କ ପାଇଁ ତଥ୍ୟର ଗନ୍ତାଘର ପାଲଟିବା ସହ ସାଧାରଣ ଲୋକଙ୍କୁ ରୋଗ ସମ୍ପର୍କରେ ବିଶ୍ଳେଷଣାତ୍ମକ ତଥ୍ୟ ଦେଇଆସୁଛି ।
କେବଳ ନୀତି ପ୍ରଣାତା ନୁହେଁ ଖବର ଜାଣିବାରେ ଆଗ୍ରହୀ ବିଶ୍ୱର ବିଭିନ୍ନ ଦେଶର ଲୋକେ ନୂତନ ତଥ୍ୟ ପାଇଁ ଡ୍ୟାସବୋର୍ଡ ପରିଦର୍ଶନ କରୁଛନ୍ତି ।
ଉଭୟ ଇଂରାଜୀ ଓ ଓଡ଼ିଆରେ ଉପଲବ୍ଧ ଏହି ଡ୍ୟାସବୋର୍ଡ ସୂଚନା ପ୍ରଯୁକ୍ତି ବିଭାଗ ଅଧୀନ ଓଡ଼ିଶା କମ୍ପୁ୍ୟଟର ଆପ୍ଲିକେସନ ସେଣ୍ଟରର ୧୦ ଜଣିଆ ଟିମ ଦ୍ୱାରା ପରିଚାଳିତ ହୋଇଥାଏ ।
ଏପ୍ରିଲ ୨୨ରେ ଡ୍ୟାସବୋର୍ଡ କାର୍ଯ୍ୟକ୍ଷମ ହେବା ବେଳକୁ ରାଜ୍ୟରେ ପ୍ରାୟ ୯୦ଟି ମାମଲା ଥିଲା ।
ଦେଶର ଏହି ଅନ୍ୟତମ ଶ୍ରେଷ୍ଠ ସରକାରୀ କୋଭିଡ ଡ୍ୟାସବୋର୍ଡକୁ ଭାରତ, ଯୁକ୍ତରାଷ୍ଟ୍ର ଆମେରିକା, ନେଦରଲ୍ୟାଣ୍ଡ, ୟୁଏଇ, ଇଂଲଣ୍ଡ ଭଳି ୧୨୩ଟି ଦେଶର ଲୋକେ ପରିଦର୍ଶନ କରିଛନ୍ତି ।
ଦୈନିକ ହାରାହାରି ୪୦ ହଜାର ହିଟ୍ ହେଉଥିବା ଏହି ଡ୍ୟାସବୋର୍ଡ କୋଭିଡ ତଥ୍ୟ ପରିଚାଳନାରେ ଓଡିଶାକୁ ଦେଶର ତୃତୀୟ ସ୍ଥାନରେ ପହଞ୍ଚାଇବାରେ ପ୍ରମୁଖ ଭୂମିକା ତୁଲାଇଛି ବୋଲି ଷ୍ଟାନଫୋର୍ଡ ବିଶ୍ୱବିଦ୍ୟାଳୟର ସଦ୍ୟତମ ଗବେଷଣାରୁ ଜଣାପଡ଼ିଛି ।
ଓଡ଼ିଶା ସରକାର ଜାରି କରୁଥିବା ସମସ୍ତ କୋଭିଡ ତଥ୍ୟ ଏହି ଡ୍ୟାସବୋର୍ଡରୁ ଜଣାପଡ଼ିବ ।
କୋଭିଡ ତଥ୍ୟ ପ୍ରଦାନରେ ଡ୍ୟାସବୋର୍ଡ ପ୍ରମୁଖ ଭୂମିକା ଗ୍ରହଣ କରିଛି ବୋଲି କହିଛନ୍ତି ଷ୍ଟାନଫୋର୍ଡର ଗବେଷଣାମୂଳକ ପ୍ରବନ୍ଧ 'ଡିସପାରିଟି ଇନ ଦ କ୍ୱାଲିଟି ଅଫ କୋଭିଡ-୧୯ ଡାଟା ରିପୋର୍ଟିଂ ଆକ୍ରସ ଇଣ୍ଡିଆ'ର ଗବେଷକ ବରୁଣ ବାସୁଦେବନ ଓ ଅବେନାୟା ଜ୍ଞାନଶେଖରନ ।
ପାଉଥିବା ତଥ୍ୟ ବୁଝିବା ପାଇଁ ଡ୍ୟାସବୋର୍ଡ ଆରମ୍ଭ କରିଥିଲୁ । ସେତେବେଳେ ତଥ୍ୟ ପାଇବାର ଅନ୍ୟ କୌଣସି ମାଧ୍ୟମ ନଥିବାରୁ ଏହା ଲୋକପ୍ରିୟ ହୋଇପାରିଥିଲା ।
ଲାଇଭ୍ ହେବା ପରଠାରୁ ଡ୍ୟାସବୋର୍ଡରେ ଅଧିକ ତଥ୍ୟ ସାମିଲ ହୋଇଛି ଓ ତଥ୍ୟ ପରିକଳ୍ପନା ଉନ୍ନତ ହୋଇଛି । ସରକାରୀ ସଂସ୍ଥା ବିଶେଷ କରି ସ୍ୱାସ୍ଥ୍ୟ ବିଭାଗ ତଥ୍ୟ ଯୋଗାଇଥାଏ ।
ଡ୍ୟାସବୋର୍ଡରେ ପ୍ରବାସ ଫେରନ୍ତାଙ୍କ ସଂପୂର୍ଣ୍ଣ ତଥ୍ୟ ପ୍ରଦାନ କରାଯିବା ପରେ ପରିବହନ ବିଭାଗ ମଧ୍ୟ ଯୋଡ଼ି ହୋଇଥିଲା । ପ୍ରାଥମିକ ଭାବେ ଏହା ତିନିଦିନରେ ଅପଡେଟ ହେଉଥିଲା ।
ତଥ୍ୟ ଆଗମନ ସୁଗମ ହେବା ପରେ ଏହାକୁ ପ୍ରତି ୨୪ ଘଣ୍ଟାରେ ଅପଡେଟ କରାଯାଉଛି ବୋଲି କହିଛନ୍ତି ଇଲେକ୍ଟ୍ରୋନିକ୍ସ ଓ ଆଇଟି ବିଭାଗର ସଚିବ ମନୋଜ କୁମାର ମିଶ୍ର ।
ଓଡିଶା କୋଭିଡ ଡ୍ୟାସବୋର୍ଡରେ ଦୈନିକ ସଂକ୍ରମଣ, ସକ୍ରିୟ ମାମଲା, ସୁସ୍ଥଙ୍କ ସଂଖ୍ୟା ଓ ମୃତୁ୍ୟ ସଂଖ୍ୟା ରେକର୍ଡ ହେଉଛି ।
ବ୍ୟବହାରକାରୀଙ୍କ ଫିଡବ୍ୟାକ କ୍ରମେ ଡ୍ୟାସବୋର୍ଡରେ ଦୈନିକ ନୂଆ ଓ ବଢ଼ନ୍ତା ମାମଲାର ଗ୍ରାଫ ସ୍ଥାନ ପାଇଛି ।
ମେ ମାସରେ ଜିଲ୍ଲାଗୁଡ଼ିକର ଦୈନନ୍ଦିନ ବଢୁଥିବା କୋଭିଡ ମାମଲାକୁ ନେଇ ସମୟାନ୍ତର (ଟାଇମ ଲାପ୍ସ) ଗ୍ରାଫ ଯୋଡ଼ା ଯାଇଥିଲା । ବୟସ ଓ ଲିଙ୍ଗ ଅନୁଯାୟୀ ରୋଗୀଙ୍କ ବିବରଣୀ ପରେ ଏହା ସ୍ଥାନିତ ହୋଇଥିଲା ।
ଡ୍ୟାସବୋର୍ଡରେ ପ୍ରଦତ ତଥ୍ୟର ସଠିକତା ପାଇଁ ଆମେ ଖୁବ ଶୀଘ୍ର ବ୍ଲକ ସ୍ତରୀୟ ପରୀକ୍ଷଣ ତଥ୍ୟ ଅନ୍ତର୍ଭୁକ୍ତ କରିବୁ ବୋଲି ଆଇଟି ସଚିବ କହିଛନ୍ତି ।
ପୂର୍ବରୁ କୌଣସି ରୋଗର ମୁକାବିଲା ପାଇଁ ସ୍ୱାସ୍ଥ୍ୟ ବିଶେଷଜ୍ଞମାନେ ତଥ୍ୟ ଉପରେ ନିର୍ଭରଶୀଳ ଥିବା ବେଳେ ଏହି ମହାମାରୀ ବେଳେ ଲୋକେ ଅଧିକ ତଥ୍ୟ ଜାଣିବାକୁ ଆଗ୍ରହୀ ଅଛନ୍ତି ।
ଆମେ ସମସ୍ତେ ଏହି ମହାମାରୀ ଯୋଗୁଁ ପ୍ରଭାବିତ ହୋଇଛୁ । ତେଣୁ ମହାମାରୀ ସମ୍ପର୍କିତ ତଥ୍ୟ ଜାଣିବାକୁ ଲୋକେ ଆଗ୍ରହୀ ହେବା ସ୍ୱାଭାବିକ ବୋଲି ଷ୍ଟାନଫୋର୍ଡର ଗବେଷକମାନେ କହିଛନ୍ତି ।
କୋଭିଡ ଡ୍ୟାସବୋର୍ଡ ସଫଳତା ଯୋଗୁଁ ଓଡ଼ିଶା ସରକାର ତଥ୍ୟ ମାଧ୍ୟମରେ ନିଷ୍ପତ୍ତି ନେବା ସମ୍ପର୍କରେ ଯୋଜନା କରୁଛନ୍ତି ।
ଆଗାମୀ ଏକ ବର୍ଷ ମଧ୍ୟରେ ପ୍ରମୁଖ ଯୋଜନାଗୁଡ଼ିକ ସମେତ ୩୦ଟି ବିଭାଗର ତଥ୍ୟକୁ ନେଇ ମହାତ୍ୱାକାଂକ୍ଷୀ ଡ୍ୟାସବୋର୍ଡ ପାଇଁ ଓଡ଼ିଶା ସରକାର ଲକ୍ଷ୍ୟ ରଖିଛନ୍ତି ।
ଏହାସହିତ ଚାକିରି ଆଶାୟୀଙ୍କୁ ନିଯୁକ୍ତିଦାତାଙ୍କ ସହ ଯୋଡୁଥିବା ଇ-ନିଯୁକ୍ତି କେନ୍ଦ୍ର ପାଇଁ ମଧ୍ୟ ଯୋଜନା ରହିଛି । ଅନ୍ୟ କ୍ଷେତ୍ରରେ ମଧ୍ୟ ଡ୍ୟାସବୋର୍ଡ ବ୍ୟବହାରକୁ ରାଜ୍ୟ ସରକାର ଗୁରୁତ୍ୱ ଦେବେ ବୋଲି ଷ୍ଟାନଫୋର୍ଡ ଗବେଷକମାନେ ଆଶାୟୀ ଅଛନ୍ତି ।
୨୦୩୦ ସୁଦ୍ଧା ଟିବି ନିରାକରଣ ପାଇଁ ନିରନ୍ତର ବିକାଶ ଲକ୍ଷ୍ୟ ଧାର୍ଯ୍ୟ କରା ଯାଉଥିବାରୁ ରାଜ୍ୟ ସରକାର ଟିବି ଡ୍ୟାସବୋର୍ଡ ଆରମ୍ଭ କରିବା ଉଚିତ ବୋଲି ସେମାନେ ମତ ଦେଇଛନ୍ତି ।
ଡ୍ୟାସବୋର୍ଡ ଚଳାଇବା ଖର୍ଚ୍ଚ ସମ୍ପର୍କରେ ଆଇଟି ସଚିବ ମିଶ୍ର କହିଛନ୍ତି ୱେବସାଇଟ ଚଳାଇବା ପାଇଁ ହେଉଥିବା ଖର୍ଚ୍ଚରେ ଡ୍ୟାସବୋର୍ଡ କାର୍ଯ୍ୟକ୍ଷମ ହୋଇପାରିବ ।
ତେବେ ସୃଷ୍ଟିକର୍ତ୍ତା ବା ପରିଚାଳନା ମଣ୍ଡଳୀର ବିଷୟ ସମ୍ପର୍କିତ ଜ୍ଞାନ ଏହାକୁ ଆଗକୁ ନେଇଥାଏ । ଗୁଣବତ୍ତା ପାଇଁ ପଇସା ଖର୍ଚ୍ଚ କରିବାକୁ ପଡ଼େନାହିଁ ବୋଲି ମିଶ୍ର କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
